**PREŠOVSKÁ UNIVERZITA V PREŠOVE**

# Fakulta humanitných a prírodných vied

VYHLÁŠKA

# Volebnej a mandátovej komisie Akademického senátu Fakulty humanitných a prírodných vied pre doplňujúce voľby do študentskej časti Akademického senátu

**Prešovskej univerzity v Prešove**

Doplňujúce voľby do Akademického senátu Prešovskej univerzity (ďalej len AS PU) vyhlásil AS PU uznesením č. 144/2022. Voľby do AS PU sa budú konať **13.10.2022** v súlade s platnými Zásadami volieb do AS PU.

## Návrhy na kandidátov na člena AS PU :

1. Volebná a mandátová komisia Akademického senátu Fakulty humanitných a prírodných vied (ďalej len VaMK AS FHPV) pre voľby do AS PU prijíma kandidátne listiny s návrhmi na kandidátov do študentskej časti AS PU do **04.10.2022** do **12.00 hod**. Návrh na kandidáta na člena študentskej časti AS PU musí obsahovať (tlačivo na webovej stránke AS FHPV) :
   1. meno, priezvisko, stupeň štúdia, ročník a študijný program,
   2. písomné vyhlásenie kandidáta, že súhlasí s kandidatúrou,
   3. meno a podpis navrhovateľa (navrhovateľov).
2. Návrhy na kandidátov za členov AS PU odovzdáva navrhovateľ osobne členom VaMK AS FHPV pre voľby do AS PU v obálke najneskôr **4.10.2022 do 12.00 hod**. Na jednom návrhu môže byť uvedený iba jeden kandidát. Návrhy na kandidátov za študentskú časť môže prijať ktorýkoľvek člen VaMK AS FHPV. Na obálku treba uviesť text: „**Návrh na kandidáta za člena AS PU**“. Člen VaMK AS FHPV skontroluje pred navrhovateľom údaje uvedené v návrhu, a v prípade správnosti a úplnosti návrhu vydá navrhovateľovi potvrdenie o prevzatí návrhu. Návrhy prevezme určený člen VaMK AS FHPV v uvedených miestnostiach a časoch:

29.09.2022 – 4.10.2022 - Mgr. Monika Lörincová, č. d. 203, 9.00-12.00

29.09.2022 – 4.10.2022 - RNDr. Lenka Demková, PhD., č. d. 211 , 9.00-12.00

29.09.2022 – 4.10.2022 - RNDr. Vladimír Solár, PhD., č. d. 1.10, 9.00-12.00

29.09.2022 – 4.10.2022 - Mgr. Katarína Fogašová, č. d. 306, 9.00-12.00

29.09.2022 – 4.10.2022 - Ing. Július Varga, č. d. 306, 9.00-12.00

1. VaMK AS FHPV zostaví podľa abecedného poradia zoznam navrhovaných kandidátov. Návrhy zverejní **5.10.2022 do 12.00 hod.** na webovej stránke AS FHPV PU a na vývesnej tabuli AS FHPV PU. Do **6.10. 2022 do 12.00 hod.** môže navrhovaný kandidát podať písomné oznámenie o vzdaní sa kandidatúry predsedovi VaMK FHPV.
2. Kandidát na člena senátu môže na fakulte zvolať **predvolebné zhromaždenia**, ktoré je možné konať najneskôr dva dni pred konaním volieb.

## Priebeh volieb:

1. Voľby do AS PU sa uskutočnia **13.10.2022** v čase od **9. 00 hod.** do **13. 00 hod. v priestoroch zasadačky dekanky FHPV.**
2. Vo volebnej miestnosti budú k dispozícii osobitné hlasovacie lístky pre členov akademickej obce študentskej časti. Hlasovací lístok bude obsahovať zoznam kandidátov zoradených v abecednom poradí s príslušnými údajmi.
3. Vo volebnej miestnosti bude osobitný priestor na úpravu hlasovacích lístkov a jedna volebná urna pre študentskú časť akademickej obce fakulty na odovzdávanie hlasovacích lístkov.
4. Každý oprávnený volič po preukázaní sa dokladom totožnosti (ISIC karta) hlasuje. Voličovi je vydaný jeden hlasovací lístok pre voľbu do študentskej časti AS PU. Hlasuje osobne tak, že na hlasovacom lístku **zakrúžkuje** poradové čísla kandidátov, za ktorých hlasuje. Zakrúžkovať môže najviac toľko kandidátov, koľko je stanovený počet miest v AS PU **(1 pre študentskú časť).**
5. Každý volič môže použiť na hlasovanie iba jeden hlasovací lístok.
6. V prípade, že hlasovací lístok je upravený iným ako určeným spôsobom, je neplatný.

## Výsledky volieb:

1. Po uplynutí času stanoveného na uskutočnenie volieb VaMK, odpečatí urnu a spočíta hlasovacie lístky.
2. O priebehu a výsledku volieb vyhotoví volebná a mandátová komisia zápisnicu.
3. Výsledky volieb do Akademického senátu PU oznámi predseda Volebnej a mandátovej komisie v najbližší pracovný deň po dni konania volieb, na vývesnej tabuli fakulty a na webovej stránke fakulty.

# Zoznam členov Volebnej a mandátovej komisie FHPV pre voľby do AS PU:

**Mgr. Monika Lörincová,** miestnosť č. 203, e-mail: [monika.lorincova@smail.unipo.sk](mailto:monika.lorincova@smail.unipo.sk)

RNDr. Lenka Demková, PhD., miestnosť č. 211, e-mail: [lenka.demkova@unipo.sk](mailto:lenka.demkova@unipo.sk)

RNDr. Vladimír Solár, PhD., miestnosť č.1.10, e-mail: [vladimir.solar@unipo.sk](mailto:vladimir.solar@unipo.sk)

Mgr. Katarína Fogašová, miestnosť č. 306 , email: [katarina.fogasova@smail.unipo.sk](mailto:katarina.fogasova@smail.unipo.sk)

Ing. Július Varga, miestnosť č. 306, email: [julius.varga@smail.unipo.sk](mailto:julius.varga@smail.unipo.sk)

Prešov 28.09. 2022

Mgr. Monika Lörincová

predseda Volebnej a mandátovej komisie AS FHPV na prípravu volieb do AS PU v Prešove